stanford-oval/wikipedia huggingface dataset:
יהודית שמר

| --- | --- |

יהודית שמר בהרצאה
 לידה:  26 בנובמבר 1946
 פטירה:  8 במרץ 2023 (בגיל 76) ראשון לציון
 שפות היצירה:  עברית
 תחום כתיבה:  לילדים ולמבוגרים
 בן זוג:  בן עמי שמר
 מספר צאצאים:  4
יהודית שמר (26 בנובמבר 1946 – 8 במרץ 2023) הייתה מחנכת וסופרת ישראלית. פרסמה ספרי ילדים ורומנים למבוגרים. עסקה שנים רבות בהוראה ובסיוע לקבוצות חלשות בחברה הישראלית.
תחילת הדרך

שמר נולדה בטרנסילבניה ב־26 בנובמבר 1946 ועלתה לארץ עם הוריה ב-1950. למדה בבית הספר היסודי "חביב" ובגימנסיה הריאלית בראשון לציון. הייתה אצנית מצטיינת בעת לימודיה שם וייצגה את הגימנסיה בתחרויות ארציות.
קריירה חינוכית

עם סיום לימודיה החלה שמר ללמוד הוראה בסמינר לוינסקי ולאחר מכן השלימה לימודי תואר ראשון בספרות אנגלית ועברית באוניברסיטת תל אביב.
שימשה מורה לאנגלית בבית הספר בארי וסגנית מנהלת בחטיבות הביניים אחרון הבילויים ובן-גוריון בראשון לציון. פרשה לגמלאות ב-2002,
קריירה חינוכית > הוראה בחו"ל

שמר לימדה עברית ואנגלית במספר בתי ספר יהודיים בחו"ל, ביניהם ב"אידישה שול" במקסיקו סיטי (1974–1977), ב"ביאליק קולג'" במלבורן (1984–1986) וב"אינטגרל קולג'" באורוגווי (1994–1996).
יצירה ספרותית

עם צאתה לגמלאות, החלה שמר בכתיבה ספרותית לילדים ולמבוגרים.
יצירה ספרותית > ספרי ילדים

שני ספריה הראשונים הם ספרי ילדים. הראשון, "אריה למשל", יצא לאור ב-2002. בספר זה מובאים שלושה משלי אריות מפורסמים, ביניהם "האריה והעכבר", "האריה והחסידה" ו"אחד אבל אריה". הספר כתוב בחריזה ומלווה באיורים של בן עמי שמר, בעלה של המחברת.
ספרה השני, "שועל למשל" (יצא לאור ב-2003) גם הוא מאוייר על ידי בן עמי שמר, מכיל עיבודים מחורזים למשלי שועלים, ביניהם "השועל והכרם", "השועל והעורב", "השועל והחסידה" ועוד.
יצירה ספרותית > רומנים למבוגרים

שמר פרסמה שלושה רומנים למבוגרים. הראשון, "ברוח ובדם", הוא מותחן פוליטי (2004) המתאר את ישראל העתידית כמדינה דו לאומית, יחד עם פלסטין. העלילה מתארת מעשי רצח ומזימות בינלאומיות. גיבור הספר נשאב לנפתולי מזימה בין-לאומית של ארגון מוסלמי קיצוני המאיים להשתלט על חייו ומתגלה כסכנה קיומית העלולה להביא כליה על המדינה.
ספרה השני, "טיוטה לרב מכר" (2007) הוא סיפור מתח על עולם הספרות בישראל. הספר, שהוא מעין ארבעה סיפורים שזורים אחד בתוך השני, מתאר סופר מצליח שאיבד את יכולת היצירה ומנסה בדרכים עקלקלות ולא תמיד חוקיות, למצוא את עצמו.
ספרה השלישי הוא "למה קראתם לי חופי הפלא" (2009), שבמרכזו מורה מאופקים העוברת לתל אביב. שם מתברר לה שעיירת מוצאה מגלמת חינוך אחר, חיים שונים, משפחה מסורתית לוחצת, וסודות עבר. תל אביב, העיר הגדולה, לשם היא מגיעה במטרה לשנות את מהלך חייה היא חופי הפלא. היא מגלה שהשינוי המיוחל לא מתרחש. התלמידים מצפון העיר שונים מתלמידי הדרום, ההורים דעתניים, המורים שונים והקשיים נערמים. קשרי המשפחה מהם ניסתה להתנתק גוברים עליה, ומערכות היחסים שהיא בונה במישור האישי נכשלות. סיפור קורותיה בעיר הגדולה הוא סיפור של תמימות מול ציניות, תקוות מול מציאות וחלום מול שברו.
מאז 2009 היא כתבה בקביעות בלוג אישי ובו ביקורות ספרות וקטעי פרוזה ושירה הכתובים בגוף ראשון, מפיהן של דמויות המשקפות את חיי היומיום בישראל. בנוסף כתבה מאמרים על יצירות ומחברים עלומים בעיתונות היומית.
יצירה ספרותית > סקירות מאמרי ביקורת

ספריה סוקרו בעיתונות היומית הן בביקורת עליהם הן בתיאור התכנים. ביניהם שאלון אישי במדור הספרות של עיתון "הארץ" וביקורת מאת מיכאל הנדלזלץ באותו עיתון.
הסופרת חנה הרציג כתבה סקירה ספרותית בעיתון ידיעות אחרונות על "טיוטה לרב מכר", בשם "שמח בביצה".
פעולות התנדבותיות

שמר עסקה בהוראה התנדבותית במספר מוסדות, ביניהם קידום עולים חדשים מאתיופיה בבית ספר דתי והוראה לניצולי שואה בבית ניצולי השואה בראשון לציון. בנוסף, הקליטה ספרים עבור כבדי ראייה.
חיים אישיים

יהודית שמר הייתה נשואה לבן עמי שמר, איש חינוך ומנהל בתי ספר על יסודיים בארץ ובחו"ל. נולדו להם ארבע בנות. שמר נפטרה ממחלה קשה ב-8 במרץ 2023 בראשון לציון.
הערות שוליים

1 2 3 4  אלירז שור, יהודית שמר, באתר לקסיקון הקשרים לספרות ישראלית
1 2 3  יהודית שמר, ב"לקסיקון הספרות העברית החדשה"
1 2  אריה למשל, באתר הספרייה הלאומית, ‏2002
↑  הסופרת יהודית שמר, באתר סימניה
1 2  ברוח ובדם, באתר צבעונים הוצאה לאור
↑  למה קראתם לי חופי הפלא – יהודית שמר, באתר "טקסט"
↑  יהודית שמר, אבא ספר לי סיפור, באתר ynet, 20 במאי 2009
↑  הספרות, עולם ככל העולמות, באתר הארץ, 16 ביולי 2007
↑  מיכאל הנדלזלץ, כולם בישראל כותבים רבי-מכר. או מעתיקים אותם, באתר הארץ, 4 בספטמבר 2007
↑  תעודת פטירה יהודית שמר, באתר acrobat.adobe.com, ‏8 במרץ 2023
| --- | --- |
בקרת זהויות :  NLI: 987007296248305171  LCCN: no2004103123  VIAF: 68650438   WorldCat (עם VIAF): 68650438 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יהודית שמר".
Wasteland

|  כללי |
| --- | --- |
 תאריך הוצאה:  1988 
 סוגה:  משחק וידאו 
 פיתוח:  Interplay 
 הוצאה לאור:  Electronic Arts 
 ארץ מקור:  ארצות הברית 
 סדרה:  Wasteland 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  Microsoft Windows, לינוקס, קומודור 64, DOS, macOS 
 אתר רשמי
 
Wasteland הוא משחק מחשב מסוגת משחק תפקידים שפותח על ידי Interplay ושווק על ידי Electronic Arts ב-1988.
היסטוריה

בשנת 1984 הקים מפתח בשם בריאן פרגו (Brian Fargo), שהיה חובב משחקי תפקידים מושבע, את חברת "Interplay" במטרה להמציא משחקי תפקידים משלו. כבר בשנה הראשונה לפעילות החברה הפכה לחברת משחקים מעורכת הודות למשחק הראשון שלה "The Bard's Tale" שזכה להצלחה מידית. לאחר מספר שנים הכותרים החדשים של החברה לא שחזרו את ההצלחה הזאת.
לבריאן היה רעיונות לפיתוח משחק תפקידים שיתקיים בזמן שואה גרעינית (פוסט אפוקליפטית). מה שהיה שונה משאר משחקי התפקידים באותה תקופה שהיו בעיקר מבוססים על עולמות פנטזיה או תקופות ימי הביניים. הוא סחר לעבודה את המפתח אלן פבליש (Alan Pablish) ושני יוצרים מוערכים של מבוכים ודרקונים מייקל סטקפול (Michael Stackpole) וקן אנדרה (Ken Andre).
בשילוב עלילותיו של בריאן נוצר בשנת 1988 המשחק Wasteland בהפצת EA.
המשחק מספר על קבוצה של לוחמי צבא ארצות הברית שנקראים "Ranger" שלאחר הפצצה גרעינית צריכים לפתור בעיות ולהציל את מה שנשאר מהאנושות. המשחק היה שונה מכל מה שהשחקנים שיחקו עד כה, בפעם הראשונה ההחלטות שהשחקן היה מבצע היו משפעים באופן ישיר על מה שקורה במשחק ועל עלילתו והיה מספר דרכים שונות להגיע למצבים ובעיות שניצבו בפני השחקן.
המשחק שחף אוהדים בקצב מסחרר, ועוד שנים לאחר מכן נחשב לאחד המשחקים הטובים בכל הזמנים שהציב רף חדש למשחקי התפקידים, באופן לא מפתיע כל כך בריאן חשב על משחק המשך אך גם רצה להיפרד מ־EA כיון שהחליט ש־Interplay צריכה לשווק את המוצרים שלה בעצמה, אך הזכויות למותג Wastland כבר היו שייכות ל־EA.
ג'וליה מיה

| --- | --- |
כרזת הסרט
כרזת הסרט
 בימוי:  יובל גרנות
 תסריט:  יובל גרנות
 עריכה:  מיקי זר
 שחקנים ראשיים:  חיים זנאתי הגר בן אשר
 מוזיקה:  אורי גינצל, גיא לוי
 צילום:  דנור גלזר
 מדינה:  ישראל ישראל
 הקרנת בכורה:  2007
 משך הקרנה:  87 דקות
 שפת הסרט:  עברית
 דף הסרט ב־IMDb
ג'וליה מיה הוא סרט קולנוע ישראלי משנת 2007 בבימויו של יובל גרנות, עם חיים זנאתי והגר בן אשר בתפקידים הראשיים.
התסריט של יובל גרנות הוא על במאי סרטי קסטות זולים שפוגש בחורה שדומה לג'וליה רוברטס ומנסה לשכנע אותה לשחק בגרסה ישראלית לסרט "אשה יפה".
הסרט זכה בפרס הראשון בפסטיבל חיפה בתחרות הסרטים העלילתיים הישראלים ב-2007.
תקציר העלילה

יוחנן כהן המכונה ג'וני (חיים זנאתי), הוא במאי ומפיק סרטי קסטות משכונת התקווה. בפריפריה יש לו קהל רב שטוף דמע ההולך שבי אחרי סיפורי האהבה שלו וקונה את הקלטות שלו. הוא נשוי ללימור (עדי אבן טוב) שמשתתפת אתו בכתיבת התסריטים ובמשחק בסרטיו.
לימור נמצאת בהיריון, סובלת מאלרגיה ומתקשה לתפקד כרגיל. הקשר הזוגי מתערער יותר כאשר הוא פוגש ברחוב במיכל (הגר בן אשר), בסוכנת של חברת יס המסתובבת בשכונה כדי להחתים לקוחות חדשים.
ג'וני מתרשם מהדמיון שלה לג'וליה רוברטס ומחליט להפיק את הסרט אשה יפה בגרסת שכונת התקווה (גרסת הערס).
הוא מציע למיכל לעזור לה בגיוס לקוחות ושניהם עוברים בבתי השכונה וג'וני מצליח בגיוס לקוחות ובדרך גם לפתור משבר זוגיות של שכניו נסים (ירון לוי סבג) ונורית (ליאת אקטע).
ג'וני מנסה לשכנע את מיה לשחק בסרטו והיא מזמינה אותו לדירתה בה היא מתגוררת עם אביה האלמן פיני (דורי בן זאב) וחברתו תמר (שרון הכהן). פיני הוא פרופסור לספרות באוניברסיטה והוא דווקא מתלהב מהסרטים של ג'וני.
מיה מסכימה לשחק בסרט והצילומים מתחילים. עם הזמן מתאהב בה ג'וני והם מתחילים ברומן אינטימי. ג'וני מודיע ללימור כי החליט לעזוב והוא עובר להתגורר בדירתו של אביו (מוסקו אלקלעי) המרותק לכסא גלגלים לאחר אירוע מוחי.
ג'וני ולימור מתגרשים לפני בית דין רבני כשהדיין (מוטי בן ישי) מנסה לשווא לפשר ביניהם. היחסים של ג'וני ומיה יודעים עליות ומורדות ולבסוף היא פורשת והוא נאלץ לסיים את הסרט עם שחקנית מחליפה. לבסוף הם מתפייסים. לימור נותנת לו לשמור על התינוק והוא נקשר אליו וחוזר אליה.
צוות השחקנים

| שם השחקן/ית | שם הדמות | הערות |
| --- | --- | --- |
| חיים זנאתי | יוחנן "ג'וני" כהן | במאי סרטים |
| הגר בן אשר | מיה |  |
| עדי אבן טוב | לימור כהן |  |
| דורי בן זאב | פיני קאופמן | אבא של מיה |
| שרון הכהן | תמר | חברה של פיני |
| מוסקו אלקלעי | אבא של ג'וני |  |
| ליאת אקטע | ריקי | שכנה |
| ירון לוי סבג | נסים | שכן |
| מוטי בן ישי |  |  דיין רבני |
| עופרי פרישקולניק | שחקנית מחליפה |  |
מכירת תקליטים

חנות וירג'ין מגהסטור (אנ') בבריזבן, אוסטרליה בשנת 2007
מכירת תקליטים או מכירת מוזיקה היא מכירה של הקלטות מוזיקה (אלבומים, סינגלים או ווידאו קליפים) דרך חנויות תקליטים פיזיות או חנויות מוזיקה מקוונות (אנ'). שיא מכירת התקליטים הגיע ב-1999 עם 600 מיליון אנשים שרכשו בממוצע 64 דולר ברכישת תקליטים, בסך כולל של 40 מיליארד דולר. מכירות התקליטים ממשיכות לרדת מאז תחילת המאה ה-21, ולפיכך אמנים מסתמכים על סיבובי ההופעות שלהם. עד ל-2019, מכירות התקליטים היוו פחות ממחצית ההכנסות המוזיקה המוקלטת העולמית, בעיקר בעקבות שירותי הזרמת מוזיקה.
על פי גינס שיאי עולם, אלבומו של מייקל ג'קסון, Thriller, משנת 1982 נותר האלבום הנמכר ביותר בהיסטוריה, עם 66 מיליון עותקים שנמכרו ברחבי העולם. השיר "Candle in the Wind 1997" (אנ') של אלטון ג'ון הוא הסינגל הפיזי הנמכר ביותר בכל הזמנים, עם 33 מיליון עותקים שנמכרו ברחבי העולם. על אף שקשה לקבוע נתון מכירות עולמי מדויק, ההכרה הרווחת היא שהביטלס מכרו יותר תקליטים מכל אמן אחר בתולדות המוזיקה המוקלטת.
היסטוריה

לפני קיומם של אמצעי לאחסון נתונים, מכרו יצירות מוזיקליות על פרטיטורות. מצעד המוזיקה הראשון שפורסם בארצות הברית, על ידי המגזין בילבורד, היה מצעד דפי המוזיקה הנמכרים ביותר. בעקבות המצאת הפונוגרף על ידי תומאס אלווה אדיסון ב-1877, החלה תעשיית המוזיקה לשכור ולהקליט זמרים מבצעים שירים שנכתבו במקור על ידי מלחינים. בשל מגבלת האורך של מדיה מוקלטת, סינגל היה המהדורה המסחרית היחידה הזמינה באותה תקופה. בשנת 1900, נמכרו כ-3 מיליון מכירות בארצות הברית. תעשיית המוזיקה המשיכה לגדול, ועד 1921 הגיע שווי מכירות התקליטים בארצות הברית ל-106 מיליון דולר עם סך של 140 מיליון תקליטים שנמכרו.
מכירות של אלבומי מוזיקה דווח לראשונה על ידי המגזין בילבורד ב-24 במרץ 1945. באותה תקופה, אלבום מוזיקה הוגדר כקופסה המכילה קבוצה של סינגלים, כגון Glenn Miller (אנ') של גלן מילר, וכן Selections from Going My Way (אנ') ו-Merry Christmas (אנ') של בינג קרוסבי. במאה ה-20, התחילו להופיע פורמטי הקלטה שונים, כגון אריכי-נגן, סינגלי 7 אינץ' ותקליטורים. ב-24 במרץ 1956, המגזין בילבורד הציג את בילבורד 200, מצעד האלבומים הפופולריים והנמכרים ביותר.
מכירות האלבומים בשפה האנגלית הגיעו לשיא במוזיקה הפופולרית מאמצע שנות ה-60 של המאה ה-20 ועד אמצע העשור הראשון של המאה ה-21. בתקופה זו, המכונה עידן האלבומים, אלבומי המוזיקה היו הצורה הדומנניטית של ביטוי וצריכה של מוזיקה מוקלטת. ב-1986, Brothers in Arms של דייר סטרייטס היה אלבום המוזיקה בהיסטוריה שנמכרו ממנו למעלה ממיליון תקליטורים.
באוקטובר 2005, השיר "Hollaback Girl" של גוון סטפאני היה הסינגל הראשון אי פעם שממנו נמכרו למעלה ממיליון הורדות דיגיטליות. ההורדות המוזיקליות נמצאות בירידה מאז 2013, מאחר עלייתם של שירותי הזרמת מוזיקה. עד 2018, סך המכירות היו בנקודת השפל מאז שנות ה-70 של המאה ה-20, והן עדיין ממשיכות לרדת. בשנת 2020, קמעונאים גדולים בבריטניה החלו להפסיק למכור תקליטים.
שיווק ומכירה

מלבד פרסום בתשלום במדיה המודפסת או המשודרת, השמעה ברדיו היא אחד הכלים החשובים ביותר למכירת תקליטים. מחקר שהוזמן על ידי אחת מחברות התקליטים הגדולות ביותר קבע כי: "ניתן לייחס לארבע מתוך חמש רכישות מוזיקה להשמעה ברדיו".
בשנת 2007, נחנך יום חנות התקליטים (אנ'). אירועים של יום חנות התקליטים הביאו למכירות הוויניל הגבוהות ביותר (מאז הצגת MRC Data ב-1991) בארצות הברית ב-2013, ולאחוז הגבוה ביותר (מאז הצגת MRC Data ב-1991) של מכירות אלבומים פיזיים על קמעונאיים עצמאיים ב-2014.
אלבומים וסינגלים יד שנייה נמכרים על ידי חנויות תקליטים, קמעונאיים עצמאיים (כגון קאש ג'נרטור (אנ'),‏ CeX (אנ') וקאש קונוורטרס (אנ'))‏, וכן באתרי אינטרנט (כגון איביי, מיוזיקמאגפיי (אנ') ואליבריס (אנ')).‏
להלן סיכום לפי שנה (משנות ה-70 של המאה ה-20 ועד ל-2020) שניתן על ידי RIAA לפי פורמט, במיליון עותקים.
500
1,000
1,500
2,000
70s
1980
1985
1990
1995
2000
2005
2010
2015
2020
ויניל
קסטות
תקליטורים
הורדות מוזיקה
פורמטים אחרים
הפסד כספי

לפעמים, חברות התקליטים העבירו יותר מדי תקליטים לקמעונאים עם ציפיות גבוהות מדי לתגובה מסחרית, כאשר חלקן עשויות לחזור לחברות התקליטים. בינואר 2008, דווח כי למעלה ממיליון עותקים שלא נמכרו מהאלבום Rudebox (אנ') של רובי ויליאמס נשלחו להריסה בסין. בעלי EMI, גאי הנדס, אמר כי: "בערך 85% ממה ש-EMI מצליחה להוציא לעולם לא מרוויח, חלק בשל כסף שמושקע בחתימת להקות וחלק בשל הימורים שגויים על מספר התקליטורים שהשוק דורש לפעולות מסוימות."
בשנת 2011 מכרה אמזון כ-440,000 עותקים של Born This Way של ליידי גאגא ביומיים הראשונים שלה במחיר של 99 סנט. קמפיין קידום מכירות זה גרם לחברות התקליטים להפסד של למעלה מ-3 מיליון דולר. בשנת 2014, האלבום Songs of Innocence של U2 יצא בחינם באייטונס, ולפיכך גרם להפסד כולל של למעלה ממיליון מכירות במחיר מלא.
ראו גם

חברת תקליטים
תעודה על מכירות
מוזיקאים שיאני מכירות
האלבומים הנמכרים ביותר בכל הזמנים
השירים הנמכרים ביותר בכל הזמנים
יחידה שקולה לאלבום
מורן אביב דביר

| --- | --- |

 לידה:  16 בספטמבר 1984 (בת 40) רמת גן, ישראל 
 מקום לימודים:  המכללה האקדמית לחינוך ע"ש דוד ילין 
 תחום יצירה:  מיצג 
 מספר צאצאים:  3 
 www.moranaviv.com
 
מורן אביב דביר (נולדה ב-16 בספטמבר 1984) היא אמנית רב-תחומית ישראלית המתגוררת בהולנד. אביב-דביר יוצרת בתחומי תיאטרון הבובות, החפצים והפרפורמנס והיא שותפה לפרויקטים אמנותיים רב תחומיים כיוזמת, מנהלת אמנותית ומפיקה.
ביוגרפיה

מורן אביב דביר נולדה וגדלה ברמת גן, הצעירה מבין שלושה אחים.
בשנת 2009 עברה להתגורר בירושלים, למדה בבית הספר לתיאטרון חזותי וב-2012 סיימה תואר ראשון בהצטיינות בחינוך לאמנות במכללת דוד ילין. כמו כן היא בוגרת תוכנית "חממה" לתיאטרון בובות אומנותי לילדים של תיאטרון הקרון.
במהלך מגוריה בירושלים הייתה ממקימות "קטמונה" - ספרייה וגלריה להורים ולילדים בשכונת קטמון ח'-ט'.
קריירה מקצועית

אביב-דביר היא אמנית פרפורמנס עכשווית. באומנות שלה היא משלבת מוצגים, אמנות על הבמה, אמירות חברתיות ותרבותיות. היא החלה להציג ב-2010 במסגרת פסטיבל עכו ומאז יצרה מיצגים אומנותיים רבים.
במקביל מאז 2021 משדרת אביב דביר את הפודקאסט "אמנות טובה דיה" בו היא מארחת אימהות אמניות לשיחות על החיבור בין אימהות לאמנות, וכותבת את המדור "עושים קונצים" באתר דאצ'טאון לקהילה הישראלית בהולנד.
קריירה מקצועית > אומנות פרפורמנס

תאונת שרשרת - מיצג מינימליסטי במסגרת "פצ'ה קוצ'ה 12", 2010
עאישה - עבודת יד - תיאטרון חפצים ופרפורמנס בבימוי משותף עם רות חוף במסגרת פסטיבל "מרכז הבמה" 2013
קווי מתאר - תיאטרון חפצים בשכבות. עבודת גמר בבית הספר לתיאטרון חזותי, ולאחר מכן בתיאטרון תמונע 2012-2013
קידושים - מיצג משותף עם תמר דרוזד בהשראת הקדשות מספרים ובשיתוף הקהל. פסטיבל "קולה של מילה" 2013 ופסטיבל "תלוי במקום" 2014
ארץ ישראל היפה? - תיאטרון תקליטים במסגרת קולקטיב פנדורה, 2013
ציפור מהספרים - במסגרת פסטיבל תיאטרון הבובות הבינלאומי בירושלים, 2014
דיונות - אוטוביוגרפיה בימתית לשתיים מאת ענת ארבל ובבימויה. המופע נתמך על ידי קולקטיב פנדורה, ועלה לראשונה בפסטיבל א-ז'אנר, 2015
שביל החלב - מופע יחיד בשילוב הקהל. תמונע, 2017
עקבות - פעולה סביב שולחן חול במסגרת חזרתה של אביב דביר לשבט הבדואי אלאטרש לאחר 15 שנים, במסגרת פסטיבל א-ז'אנר 2018
נדידה - שעת סיפור בעברית לילדים ישראלים בקהילות בהולנד, 2019
קריירה מקצועית > פרויקטים בינתחומיים

תמונה משפחתית - מיצג במסגרת פסטיבל עכו 2010.
בית ריק - שותפה לפרויקט אמנות רב תחומי. יוזמת ויוצרת של שני מרחבי שוטטות המזמינים לפעולה ״ספריה״ ,״מכבסה״. ירושלים 2012.
יוצרים קשר - דיאלוג באמצעות אמנות. שיתוף פעולה בין עמותת שק"ל לאקדמיה בצלאל. מנהלת פרויקט, מלווה תהליך אמנותי, אוצרת תערוכת סיום. ירושלים 2013
ספרייה-הוצאה-שיירה - ספריה והוצאת ספרים ניידת. ירושלים 2013.
מפות זיכרון ושכחה- מיצב על שולחנות הבר בתיאטרון תמונע. פסטיבל אינטימדנס 2013.
קטמונה - ספריה וגלריית אמנות במרחב הציבורי. יוזמה, הפקה ואוצרות. ירושלים 2014-2016
קריירה מקצועית > אוצרות וניהול אומנותי

קברט פנדורה - אוצרות יחד עם לי לוריאן של במה נסיונית לתיאטרון בובות וחפצים למבוגרים במסגרת פסטיבל תיאטרון הבובות הבינלאומי ירושלים, 2013
סיפור לילה - אוצרות וניהול אומנותי של אירוע אמנות רב־תחומי בספריית "בית העם" שבמרכז ז'ראר בכר, 2015
מסע להמסת גבולות - ניהול אומנותי של פרויקט במסגרת "מקודשת" – עונת התרבות בירושלים
חיים אישיים

נמצאת בזוגיות מאז גיל 20 עם תום דביר, חוקר בתחום המחשוב הקוונטי, אותו הכירה במסגרת עבודה חינוכית בשנת שירות בשבט אל־אטרש בנגב. השניים הורים לשלושה ילדים ומתגוררים בדלפט שבהולנד.
הערות שוליים

↑  מורן אביב - דביר | תיאטרון הקרון, באתר traintheater.co.il
↑   אילה בלופולסקי, האולם שייך לצעירים: האתגר של הבמאים החדשים, באתר הארץ, 3 בפברואר 2013
↑  יונית נעמן, ספרות ילדים: שעתם של ילדי החוץ | רונית חכם, באתר העוקץ, ‏2016-08-05
↑  אמנות טובה דיה, באתר Spotify
↑  מורן אביב דביר, מחבר ב, באתר Dutchtown
↑  שני גורקביץ'‏, הערב: פצ'ה קוצ'ה בשידור חי בוואלה!, באתר וואלה, 8 בנובמבר 2011
↑  עאישה – עבודת יד, באתר מרכז הבמה - פסטיבל מונודרמות מעולם אחר, ‏יום שלישי, 15 באוקטובר 2013
↑  marthayodaat, החופש להתבלבל, באתר מרתה יודעת, ‏2013-08-12
↑  קידושים - kidushim, באתר www.facebook.com
↑  ציפור מהספרים- מאת מורן אביב-דביר, נבדק ב-2023-01-04
↑  תיאטרון - דיונות, באתר www.habama.co.il
↑  Lior Elefant, שביל החלב – מונודרמה בניחוח פירות הדר / חלי טל שלם, באתר פוליטיקלי קוראת, ‏2017-11-26
↑  ענבל מילר היללי, ויהי ערב, ויהי בוקר. יום אחד: סקירת המופע "שביל החלב", באתר פסיכולוגיה עברית
↑  תיאטרון - פסטיבל א-ז'אנר 2018 בתמונע, באתר www.habama.co.il
↑  סיפורים נודדים, באתר יערה נסאו-טיפול באמנ
↑  תיאטרון - החינמיים של תיאטרון הבובות הבינ"ל, באתר www.habama.co.il
↑  טל מרמלשטיין, לילה מטורף בספרייה, באתר www.israelhayom.co.il, ‏27 ביולי 2015
↑  מקודשת (מבית עונת התרבות בירושלים), באתר www.mekudeshet.com
↑  yuval saar, מה קורה // מורן אביב דביר, באתר מגזין פורטפוליו, ‏2021-04-02
קיריאקוס מיצוטאקיס

קיריאקוס מיצוטאקיס (ביוונית: Κυριάκος Μητσοτάκης; נולד ב-4 במרץ 1968) הוא פוליטיקאי יווני, המכהן החל מיולי 2019 כראש ממשלת יוון. מיצוטאקיס הוא יושב ראש מפלגת דמוקרטיה חדשה.
קורות חיים > ראשית חייו, השכלה וקריירה מקצועית

קיריאקוס מיצוטאקיס נולד בשנת 1968 באתונה כבנם של הפוליטיקאי קונסטנדינוס מיצוטאקיס, לימים ראש מפגלת הדמוקרטיה החדשה וראש ממשלת יוון, ושל מריקה לבית יאנוקו.
זמן קצר לאחר לידתו, נכנס אביו לכלא בהאשמת ניסיון הפיכה והצליח לברוח לפריס בעזרתו של שר החוץ הטורקי דאז, איהסן סברי קליינגיל. בגיל 6 חזר עם משפחתו לאתונה. בשנת 1986 החל ללמוד במכללת אתונה, ממנה עבר ללימודי חברה אוניברסיטת הרווארד, בה למד 4 שנים, ואף קיבל את פרסי הופס וטוקוויל. בין השנים 1992–1993 למד יחסים בינלאומיים באוניברסיטת סטנפורד. בשנת 1993 חזר להרווארד, בה למד מנהל עסקים.
בשנת 1990 מיצוטאקיס הבן עבד כאנליסט פיננסי בסניף של בנק צ'ייס בלונדון. לאחר שנה חזר ליוון על מנת להשלים שירות צבאי בחיל האוויר היווני. בשנת 1995, עת סיים את לימודיו, התמנה ליועץ תקשורת וכלכלה בחברת מקינזי. בשנת 1997 התמנה למנהל השקעות בכיר, בעסקאות הון סיכון ועסקאות הון פרטיות בחברת אלפא ונצ'רס, חברת בת של אלפא בנק. בשנת 1999 ייסד את קרן הון סיכון NBG, שעבדה עם הבנק הלאומי של יוון, בה שימש כמנכ"ל עד אפריל 2003
קורות חיים > קריירה פוליטית

בשנת 2000 שימש כיועץ קמפיין של מפלגת דמוקרטיה חדשה לקראת הבחירות לפרלמנט היווני, שנערכו באותה שנה. בבחירות 2004, מיצוטאקיס התמודד בפריימריז למפלגה בקהילת "אתונה B", וסיים במקום הראשון.
ב-24 ביוני 2013 מיצוטאקיס מונה לשר הרפורמה בממשלתו של אנטוניס סמאראס. בתקופתו כשר הרפורמה, מיצוטאקיס החיל רפורמות ארציות מקיפות על ידי ארגון מחדש של מוסדות, מבנים ותהליכים. הוא תמך בעקביות בצמצומים הדרסטיים של המגזר הציבורי והרפורמה המבנית של מינהל המס. בינואר 2015 סיים את תפקידו כשר ושימש כנציג המפלגה בדיונים בפרלמנט.
לאחר הפסד המפלגה בבחירות 2015, הודיע סמאראס על התפטרותו מראשות המפלגה. לאחר פרישתו, מיצוטאקיס הכריז כי יתמודד על ראשות המפלגה. בסבב הראשון, מיצוטאקיס סיים במקום השני ועלה לסיבוב השני בו ניצח את פאנגליס מיימראקיס לאחר שגרף כ-52% מהקולות.
קורות חיים > ראש ממשלת יוון (2019 ואילך)

בשנת 2019 הוביל את דמוקרטיה חדשה, לזכייה ב-33% מהקולות לפרלמנט האירופי. עקב הצלחתו בבחירות אלו, הוקדמו הבחירות לפרלמנט היווני ל-7 ביולי 2019. בבחירות אלו, זכתה מפלגתו ל-39.85% מהקולות, אשר הקנו לה 158 מקומות בפרלמנט היווני. יממה לאחר מכן, מיצוטאקיס הושבע כראש ממשלת יוון.
ממשלתו התמודדה עם מגפת הקורונה ביוון והשפעותיה השונות.
ביוני 2020, ביקר לראשונה בישראל מאז מינויו.
באוגוסט 2020 חתמו יוון ומצרים על הסכם המגדיר אזור כלכלי בלעדי בין שתיהן במזרח הים התיכון.
היחסים בין יוון לטורקיה בתקופתו נעו בין מתיחות לשיחות לצורך ישוב המחלוקות בין המדינות.
ביולי 2022 נחשף כי הטלפון של מנהיג אופוזיציה ניקוס אנדרולאקיס נוטר על ידי שירות המודיעין הלאומי EYP ועל ידי רוגלת פרדאטור. שירות המודיעין היה נתון תחת סמכותו של מיצוטאקיס. עד לכהונתו כראש הממשלה, השירות היה תחת סמכות משרד הפנים. מיצוטאקיס הכחיש מודעות לריגול אחריו. בעקבות חשיפת הפרשייה, נשמעו קריאות לפרישתו של ראש הממשלה, והייתה צפויה להיפתח חקירה פרלמנטרית בנושא.
במאי 2024 הביע הסתייגות מהשקפת נשיא טורקיה באשר לסיווג חמאס כארגון טרור
חיים אישיים

מיצוטאקיס הוא בנו של קונסטנדינוס מיצוטאקיס שכיהן כראש ממשלת יוון בשנים 1990–1993, אחיה של שרת החוץ לשעבר דורה בקויאניס (2006–2009) ודודו של ראש עיריית אתונה, קוסטאס בקויאניס.
משנת 1997 נשוי מיצוטאקיס למָרֶוָה (מריה-אווה וירג'יניה) גרבובסקי-מיצוטאקיס (ביוונית: Μαρέβα Γκραμπόφσκι-Μητσοτάκη), בנקאית השקעות ילידת אתונה (1967), בת לאב פולני ואם יווניה ממוצא מצרי. לזוג שלושה ילדים: סופיה, קונסטנדינוס (קונסטנטין) ודפני.
בנוסף ליוונית, מיצוטאקיס דובר אנגלית, גרמנית וצרפתית.
הערות שוליים

↑  סוכנויות הידיעות, מהפך גדול ביוון: רה"מ ציפרס בדרך הביתה, באתר ynet, 7 ביולי 2019
↑  אלדד בק, מהפך ביוון: הימין חוזר לשלטון, באתר ישראל היום, 9 ביולי 2019
↑  אוריאל בארי, ‏לראשונה בתפקידו: ראש ממשלת יוון יגיע לביקור בישראל, באתר "סרוגים", 3 ביוני 2020
↑  יוון קונה נשק, ארדואן למקרון: "אל תתעסק עם טורקיה", באתר ynet, 12 בספטמבר 2020
↑  ארדואן זועם: "אין עוד מישהו שנקרא מיצוטאקיס בספר שלי", באתר בחדרי חרדים
↑  "ר"מ יוון לא קיים מבחינתי". ארדואן פוצץ את השיחות על הסכסוך בים התיכון, באתר ynet, 1 ביוני 2022
↑  "ווטרגייט היוונית": קריאות להתפטרות רה"מ בשל ציתותים לא חוקיים, באתר וואלה, 29 באוגוסט 2022
↑  מבוכה דיפלומטית: ארדואן הילל את חמאס - כך הגיב רה"מ יוון, באתר מעריב אונליין, 13 במאי 2024
↑  Kokkinidis, Tasos. Mareva Grabowski-Mitsotakis: Meet the New First Lady of Greece. greek Reporter. July 9, 2019
↑  Μαρέβα Γκραμπόφσκι: Το who is who της συζύγου του Κυριάκου Μητσοτάκη και η σχέση με την δυναμική μητέρα της. Tempo24 Celebrities. October 4, 2019
↑  Maria Eva Virginia Grabowski Mitsotakis. Greek Cprruption. Retrieved May 5, 2020
| --- | --- |
בקרת זהויות :  PLWABN: 9810809221405606  GND: 1189988259  ISNI: 0000 0000 4704 647X  LCCN: no2008095563  NLG: 186809  VIAF: 1662156317453302350006   WorldCat (עם VIAF): 1662156317453302350006
אדית פאטו

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  אוונסטון
 מדינה:  ארצות הברית 
 מקום לימודים:  אוניברסיטת קלרמונט, קולג' סקריפס, אוניברסיטת קליפורניה בלוס אנג'לס, בית הספר על שם פרנסיס פארקר 
 שפות היצירה:  אנגלית 
 סוגה:  ספרות ילדים 
 יצירות בולטות:  המסע אל קצה העולם 
 http://www.edithpattou.com/
 
אדית פאטו (באנגלית: Edith Pattou) היא סופרת אמריקאית.
מרבית ספריה הם ספרי פנטזיה לנוער, הבולט בהם הוא "המסע אל קצה העולם".
מכתביה

כרך ראשון - (Hero's Song (1991
כרך שני - (Fire Arrow (1997
(Mrs. Spitzer's Garden (2001
(East (2003
באנגליה יצא לאור בשם North Child ‏(2006)
בישראל יצא לאור בשם המסע אל קצה העולם ‏(2007), בתרגומו של אמיר צוקרמן
Voices of a Distant Star

| --- | --- |

 בימוי:  מאקוטו שינקאי 
 תסריט:  מאקוטו שינקאי 
 מוזיקה:  טנמון 
 מדינה:  יפן 
 חברה מפיצה:  נטפליקס, קראנצ'ירול 
 שיטת הפצה:  וידאו על פי דרישה 
 הקרנת בכורה:  2 בפברואר 2002 
 משך הקרנה:  25 דק' 
 שפת הסרט:  יפנית 
 סוגה:  דרמת אנימה ומנגה, מכה, אנימה ומאנגה מסוגת מדע בדיוני, אנימה ומאנגה רומנטית, סרט מדע בדיוני 
 אתר רשמי
 דף הסרט ב־IMDb
 
Voices of a Distant Star (ביפנית: ほしのこえ; באופן מילולי: "קולו של כוכב רחוק") הוא סרט אנימה יפני, מסוגת מדע בדיוני, אשר נוצר והונפש על ידי מאקוטו שינקאי.
הקרנת הבכורה של הסרט התקיימה ביפן במהלך פברואר 2002.
על בסיס הסרטון נוצר גם עיבוד מאנגה שאוייר על ידי מיזו סאהארה.
תקציר העלילה

עלילת הסרט עוקבת אחר חייהם של שני חברי ילדות קרובים, הנערה מיקאקו והנער נובורו, אשר מופרדים כאשר מיקאקו נשלחת לחלל על מנת לקחת חלק במלחמה נגד חייזרים המאיימים להשמיד את כדור הארץ. ככל שמיקאקו מתרחקת יותר ויותר מכדור הארץ, לוקח זמן רב יותר עד שהודעות הטקסט שהיא שולחת מהטלפון הסלולרי שברשותה מגיעות לכדור הארץ. הסרט עוקב בו זמנית גם אחר המלחמה בה היא לוקחת חלק, וכמו גם אחר החיים של נובורו בכדור הארץ אשר מקבל את הודעות הטקסט השונות ממנה לאורך השנים.